**Noteikumu projekta „Kārtība, kādā piešķir un izmaksā atlīdzību par adoptējamā bērna aprūpi un piemaksu par vienlaikus vairāku adoptējamo bērnu aprūpi un uzraudzību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabinets (turpmāk – arī MK) 2015.gada 9.martā ar rīkojumu Nr.114 atbalstīja koncepciju “Par adopcijas un ārpusģimenes aprūpes sistēmu pilnveidošanu” (turpmāk – Koncepcija). Saskaņā ar šā rīkojuma 3.punktu nolemts jautājumu par papildu valsts budžeta līdzekļu piešķiršanu Labklājības ministrijai (turpmāk – Ministrija) adopcijas un ārpusģimenes aprūpes sistēmu pilnveidošanai izskatīt MK kopā ar visu ministriju un centrālo valsts iestāžu priekšlikumiem jaunajām politikas iniciatīvām likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” sagatavošanas un izskatīšanas procesā atbilstoši valsts budžeta finansiālajām iespējām. Ņemot vērā, ka papildu valsts budžeta līdzekļi 2016.gadā netika piešķirti, Ministrija atkārtoti virzīja jautājumu par papildu valsts budžeta līdzekļu piešķiršanu 2017.gadā.  Atbilstoši MK 2016.gada 16.augusta sēdes protokollēmuma Nr.40 59.§ 2.punktam atbalstīts priekšlikums Ministrijas jaunajai politikas iniciatīvai „Alternatīvo ģimenes aprūpes formu attīstība”, proti, atbalstīta finansējuma piešķiršana Koncepcijā paredzēto pasākumu īstenošanai 2017.-2019.gadā ik gadu 4 869 889 euro apmērā. Vienlaikus atbilstoši šā protokollēmuma 17.punktam paredzēts jautājumu par papildu finansējuma apjomu 2018.gadā un turpmākajos gados Ministrijai pasākumam „Alternatīvo ģimenes aprūpes formu attīstība” skatīt, sagatavojot likumprojektu „Par valsts budžetu 2018.gadam” un likumprojektu „Par vidēja termiņa budžeta ietvaru 2018., 2019. un 2020.gadam”.  Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Ministrijas prioritārā pasākuma „Alternatīvo ģimenes aprūpes formu attīstība” finansēšanai pavisam ik gadu 2 961 203 euro apmērā.  2017.gada 22.novembrī Saeimā 2.lasījumā pieņēma likumprojektu “Grozījumi Valsts sociālo pabalstu likumā” (Saeimas reģ. Nr.1066/Lp12), izsakot jaunā redakcijā 6.1pantu par atlīdzību par adoptējamā bērna aprūpi. No 2018.gada 1.janvāra paredzēts diferencēt atlīdzības par adoptējamā bērna aprūpi apmēru atkarībā no personas nodarbinātības statusa (ir vai nav sociāli apdrošināta persona) un bērna vecuma. Tāpat pieņemtie likuma grozījumi paredz gadījumā, ja adoptētāja aprūpē un uzraudzībā pirms adopcijas apstiprināšanas tiesā ar bāriņtiesas lēmumu vienlaikus ir nodoti vairāki adoptējamie bērni, par katru nākamo bērnu papildus piešķirt piemaksu. Vienlaikus likums paredz atlīdzību par adoptējamā bērna aprūpi nepiešķirt, ja par to pašu laikposmu ir piešķirts vecāku pabalsts. Savukārt likuma pārejas noteikumu 21.punkts nosaka, ka adoptētājam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu adoptējamais bērns nodots līdz 2017. gada 31. decembrim, tai skaitā, ja adoptētājam vienlaikus ar vecāku pabalstu ir piešķirta atlīdzība par adoptējamā bērna aprūpi, atlīdzības izmaksu noteiktajā apmērā un kārtībā turpina līdz adopcijas apstiprināšanai tiesā atbilstoši noteikumiem, kas bija spēkā līdz 2017. gada 31. decembrim, ja vien persona, iesniedzot attiecīgu iesniegumu, nelūdz pārrēķināt atlīdzību atbilstoši noteikumiem, kas ir spēkā no 2018. gada 1. janvāra. Tiesības pieprasīt pārrēķinu ir personai, kuras aprūpē un uzraudzībā uz pieprasījuma dienu pirms adopcijas apstiprināšanas tiesā ar bāriņtiesas lēmumu atrodas adoptējamais bērns.  Lai nodrošinātu Saeimas š.g. 22.novembrī pieņemtās izmaiņas Valsts sociālo pabalstu likumā, izstrādāts MK noteikumu projekts “Kārtība, kādā piešķir un izmaksā atlīdzību par adoptējamā bērna aprūpi un piemaksu par vienlaikus vairāku adoptējamo bērnu aprūpi un uzraudzību” (turpmāk – noteikumu projekts).  Vienlaikus noteikumu projekts izstrādāts, ievērojot Ministru kabineta 2016. gada 5. janvāra sēdes protokola Nr. 1 28. § 13. punktā doto uzdevumu saistībā ar oficiālās e-adreses ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā spēkā esošais vecāku un bērnu attiecību tiesiskais regulējums ir vērsts uz to, lai nodrošinātu bērnam ģimenes jeb vecāku aprūpi. [Bērnu tiesību aizsardzības likuma](http://likumi.lv/ta/id/49096-bernu-tiesibu-aizsardzibas-likums) [26.panta](http://likumi.lv/ta/id/49096-bernu-tiesibu-aizsardzibas-likums#p26) pirmā daļa nosaka, ka ģimene ir dabiska bērna attīstības un augšanas vide, un katram bērnam ir neatņemamas tiesības uzaugt ģimenē. Latvijā alternatīva vecāku aprūpei (aprūpei ģimenē) līdz brīdim, kad bērns varēs atgriezties pie saviem vecākiem, tiks adoptēts vai sasniegs pilngadību, ir ārpusģimenes aprūpe, t.i., aprūpe pie aizbildņa, audžuģimenē vai bērnu aprūpes iestādē. Izvērtējot katru situāciju individuāli, tiek atbalstīta adopcija, jo šādā veidā tiek iegūta jauna un pastāvīga ģimene, proti, adoptētāji kļūst par bērna vecākiem.  Saskaņā ar [Civillikuma](http://likumi.lv/ta/id/225418-civillikums) [162.panta](http://likumi.lv/ta/id/225418-civillikums#p162) otro daļu nepilngadīgu bērnu var adoptēt, ja pirms adopcijas apstiprināšanas viņš ir atradies adoptētāja aprūpē un uzraudzībā un ir konstatēta bērna un adoptētāja savstarpējā piemērotība, kā arī ir pamats uzskatīt, ka adopcijas rezultātā starp adoptētāju un adoptējamo izveidosies patiesas bērna un vecāka attiecības.  Adoptējot bērnu, adoptētais bērns attiecībā pret adoptētāju un viņa radiniekiem iegūst laulībā dzimuša bērna tiesisko stāvokli kā personiskajās, tā mantiskajās attiecībās. Ja bērns tiek adoptēts, tad viņam atbalsts tiek nodrošināts arī pēc pilngadības sasniegšanas, jo vecāku pienākums rūpēties un gādāt par savu bērnu saglabājas līdz laikam, kad bērns pats var sevi apgādāt.  Atbilstoši [Darba likuma](http://likumi.lv/ta/id/26019-darba-likums) [153.panta](http://likumi.lv/ta/id/26019-darba-likums#p153) pirmajai daļai darba devējs piešķir atvaļinājumu bez darba samaksas saglabāšanas, ja to pieprasa darbinieks, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns. Šādu atvaļinājumu piešķir uz laiku, kāds noteikts bāriņtiesas lēmumā par adoptējamā bērna aprūpi un uzraudzību. Ja bāriņtiesa pieņem lēmumu par aprūpes un uzraudzības termiņa pagarināšanu, atvaļinājumu pagarina līdz tiesas sprieduma par adopcijas apstiprināšanu spēkā stāšanās laikam.  Saskaņā ar šobrīd spēkā esošo tiesisko regulējumu - [Valsts sociālo pabalstu likuma](http://likumi.lv/ta/id/68483-valsts-socialo-pabalstu-likums) 6.1pantu un Ministru kabineta noteikto - Valsts sociālās apdrošināšanas aģentūra (turpmāk – VSAA) no valsts budžeta līdzekļiem izmaksā *atlīdzību* *par adoptējamā bērna aprūpi adoptētājam*, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, ja adoptētājs nav nodarbināts (nav uzskatāms par darba ņēmēju vai pašnodarbināto saskaņā ar likumu "[Par valsts sociālo apdrošināšanu](http://likumi.lv/ta/id/45466-par-valsts-socialo-apdrosinasanu)") vai ir nodarbināts un atrodas ar bērna aprūpi saistītā atvaļinājumā, vai atbilstoši Ministru kabineta noteiktajai kārtībai strādā nepilnu darba laiku. Atlīdzības apmērs nav atkarīgs no bērnu skaita. Atbilstoši Ministru kabineta 2009.gada 22.decembra noteikumu Nr.1534 “Kārtība, kādā piešķir un izmaksā atlīdzību par adoptējamā bērna aprūpi” (turpmāk – noteikumi) 3.punktam no 2017.gada 1.janvāra atlīdzības apmērs ir naudas summa, kas vienāda ar bērna kopšanas pabalsta apmēru personai, kura kopj bērnu vecumā līdz pusotram gadam, jeb 171 euro mēnesī (iepriekš – 49,80 euro).  Lai gan izšķiršanās par bērna adopciju ir pašu potenciālo vecāku griba un izvēle, kā arī veids, kā personas var palīdzēt grūtībās nonākušajiem bērniem, vienlaikus īstenojot dzīvē savas prasmes un vēlmes bērnu audzināšanā, tomēr valsts uzdevums ir atbalstīt adoptētājus un sekmēt adopciju skaita palielināšanos, īpaši vecāku bērnu adopciju (ņemot vērā, ka Latvijas adoptētāji pārsvarā vēlas adoptēt jaunāka vecuma bērnus). Lai veicinātu bērnu uzaugšanu ģimenē un sekmētu bērnu ātrāku un veiksmīgāku integrāciju jaunajā ģimenē, ļaujot adoptētājam pirmsadopcijas aprūpes laikā atrasties atvaļinājumā un pilnvērtīgi veltīt laiku un uzmanību bērnam, kā arī lai nodrošinātu pabalstu izmaksu adoptētājiem pēc iespējas līdzvērtīgi bērnu bioloģiskajām ģimenēm, atbilstoši Koncepcijā atbalstītajam risinājumam ir paredzēts pārskatīt esošo atbalsta sistēmu bērna pirmsadopcijas aprūpes laikā un sniegt lielāku atbalstu potenciālajam vecākam pirmsadopcijas aprūpes laikā, kad adoptētājs dodas atvaļinājumā bez darba samaksas saglabāšanas, proti, palielināt atlīdzības par adoptējamā bērna aprūpi.  Tādējādi atbilstoši piešķirtajam papildus finansējumam 2018.gada budžeta sagatavošanas procesā un 2017.gada 22.novembrī Saeimā 2.lasījumā pieņemtajam likumprojektam “Grozījumi Valsts sociālo pabalstu likumā” (Saeimas reģ. Nr.1066/Lp12), noteikumu projekts paredz no 2018.gada 1.janvāra palielināt atlīdzību par adoptējamā bērna aprūpi, proti:  1)atlīdzību par adoptējamā bērna līdz 8 gadu vecumam aprūpi nodarbinātām jeb sociāli apdrošinātām personām (kuras atrodas ar bērna aprūpi saistītā atvaļinājumā vai šai laikā strādā nepilnu darba laiku) piešķirt 70% apmērā no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms tā gada, kurā tiek piešķirta atlīdzība par adoptējamā bērna aprūpi) (pašreiz - 171 *euro)*;  2) adoptētājiem, kuri nav sociāli apdrošināti neatkarīgi no aprūpējamā bērna vecuma, kā arī sociāli apdrošinātām personām par bērna vecumā no 8-17 gadiem aprūpi vai, ja adoptētājs neatradīsies kopšanas atvaļinājumā ar bērnu līdz 8 gadiem, atlīdzība tiks piešķirta 171 euro (šobrīd spēkā esošajā) apmērā;  3) ja adoptētājs aprūpēs vienlaikus vairākus bērnus, par nākamo piešķirs piemaksu 171 euro apmērā.  Vienlaikus noteikumu projektā paredzētas šādas izmaiņas.  1.Saskaņā ar Ministru kabineta 2016. gada 5. janvāra sēdes protokollēmuma (prot. Nr.1 28.§) “Likumprojekts “Oficiālās elektroniskās adreses likums”” 13. punktu, kas nosaka, ka visām ministrijām izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi – noteikumu projekts paplašina saziņas veidus, kurus atlīdzības pieprasītājs norāda savā pieprasījumā VSAA, ar atlīdzības pieprasītāja oficiālo elektronisko adresi, ja personai ir aktivizēts oficiālās elektroniskas adreses konts.  Ņemot vērā apstākli, ka Oficiālās elektroniskās adreses likuma pārejas noteikumu 4. punkts noteic, ka Oficiālās elektroniskās adreses likuma 5. panta otrajā daļā minētās personas (Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona) e-adresi izveido no 2018. gada 1. jūnija, tad attiecīgi Noteikumu projekta 3.punkts paredz, ka atlīdzības pieprasītāja norādītā oficiālā elektroniskā adrese kā saziņas veida izmantošana stājas spēkā no 2018. gada 1. jūnija;  2. Noteikumu projektā tiek detalizēti atrunāta VSAA piešķirtās atlīdzības un piemaksas pārrēķināšana, proti, ja mainās faktiskie apstākļi un to rezultātā palielinās atlīdzības apmērs, tad atlīdzības apmēru pārskata ar dienu, kad notikusi faktisko apstākļu maiņa. Savukārt, ja faktisko apstākļu maiņas rezultātā samazinās atlīdzības apmērs, tad atlīdzības apmēru pārskata ar tā mēneša pirmo datumu, kas seko mēnesim, kad notikusi faktisko apstākļu maiņa.  3. Precizēta atsauce, uz kādu Valsts sociālo pabalstu likuma pantiem un to daļām, ir izdots noteikumu projekts. Atsauce uz 16.panta sesto daļu ir izslēgta, jo Saeimas pieņemtie grozījumi Valsts sociālo pabalstu likumā 22.novembrī paredz izslēgt no likuma 16.panta sesto daļu, ņemot vērā, ka ar likuma grozījumiem 6.1 pants tika izteikts jaunā redakcijā un tajā pēc būtības tika iekļauta arī norma no izslēgtās 16.panta sestās daļas.  4. Ņemot vērā ievērojamo grozījumu apjomu (ko pamatā veido redakcionāla rakstura izmaiņas sakarā ar piemaksas pie atlīdzības ieviešanu), noteikumi tiek izteikti jaunā redakcijā. |
| 3. | Projekta izstrādē iesaistītās institūcijas | Noteikumu projekta izstrādes laikā notika konsultēšanās ar VSAA. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši attiecas uz VSAA un tieši ietekmē adoptētājus, kuru aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots adoptējamais bērns, un bērnus, kuri atrodas pirmsadopcijas aprūpē. Pēc VSAA statistikas datiem š.g. augustā atlīdzība par adoptējamā bērna aprūpi izmaksāta 24 saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemainīs personu tiesības un pienākumus un neietekmē to administratīvo slogu. |
| 3. | Administratīvo izmaksu monetārs novērtējums | Noteikumu projekts nerada papildus ietekmi uz administratīvajām izmaksām. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **III.** **Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2017** | | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | | **3** | **4** | **5** | **6** |
|  |  | |  |  |  |  |
| 1. Budžeta ieņēmumi: | 2 710 631 484 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 287 214 157 | | 0 | 0 | 0 | 0 |
| 04.00.00 "Valsts atbalsts sociālajai apdrošināšanai" vispārējā kārtībā sadalāmā dotācija no vispārējiem ieņēmumiem (EKK 21710) | 27 867 970 | | 0 | 0 | 0 | 0 |
| 20.01.00 „Valsts sociālie pabalsti” vispārējā kārtībā sadalāmā dotācija no vispārējiem ieņēmumiem (EKK 21710) | 259 346 187 | | 0 | 0 | 0 | 0 |
| 1.2. valsts speciālais budžets | 2 486 205 154 | | 0 | 6 419 (konsolidējamā pozīcija – transferts no PB) | 7 407 (konsolidējamā pozīcija – transferts no PB) | 7 407 (konsolidējamā pozīcija – transferts no PB) |
| 04.01.00. "Valsts pensiju speciālais budžets" | 1 859 407 187 | | 0 | 5 335 | 6 156 | 6 156 |
| *t.sk.,Valsts speciālajā budžetā saņemtie transferti no valsts pamatbudžeta (EKK18200)* | *172 386 927 (konsolidējamā pozīcija – transferts no PB)* | | *0* | *5 335 (konsolidējamā pozīcija – transferts no PB)* | *6 156 (konsolidējamā pozīcija – transferts no PB)* | *6 156 (konsolidējamā pozīcija – transferts no PB)* |
| 04.02.00. "Nodarbinātības speciālais budžets" | 150 486 972 | | 0 | 490 | 566 | 566 |
| *t.sk., valsts speciālajā budžetā saņemtie transferti no valsts pamatbudžeta (EKK 18200)* | *261 635 (konsolidējamā pozīcija – transferts no PB)* | | *0* | *490 (konsolidējamā pozīcija – transferts no PB)* | *566 (konsolidējamā pozīcija – transferts no PB)* | *566 (konsolidējamā pozīcija – transferts no PB)* |
| 04.04.00. "Invaliditātes, maternitātes un slimības speciālais budžets" | 577 985 646 | | 0 | 594 | 685 | 685 |
| *t.sk., valsts speciālajā budžetā saņemtie transferti no valsts pamatbudžeta (EKK 18200)* | *5 897 832 (konsolidējamā pozīcija – transferts no PB)* | | *0* | *594 (konsolidējamā pozīcija – transferts no PB)* | *685 (konsolidējamā pozīcija – transferts no PB)* | *685 (konsolidējamā pozīcija – transferts no PB)* |
| 1.3. pašvaldību budžets | 0 | | 0 | 0 | 0 | 0 |
| 2. Budžeta izdevumi: | 2 710 631 484 | | 0 | 131 231 | 132 219 | 132 219 |
| 2.1. valsts pamatbudžets | 287 214 157 | | 0 | 131 231 | 132 219 | 132 219 |
| 04.00.00 "Valsts atbalsts sociālajai apdrošināšanai" | 27 867 970 (konsolidējamā pozīcija – transferts uz SB) | | 0 | 6 419 | 7 407 | 7 407 |
| 20.01.00 „Valsts sociālie pabalsti”, t.sk. | 259 346 187 | | 0 | *124 812* | *124 812* | *124 812* |
| *atlīdzība par adoptējamā bērna aprūpi* | *57 671* | | *0* | *124 812* | *124 812* | *124 812* |
| 2.2. valsts speciālais budžets | 2 420 910 292 | | 0 | 0 | 0 | 0 |
| 2.3. pašvaldību budžets | 0 | | 0 | 0 | 0 | 0 |
| 3. Finansiālā ietekme: | 65 294 862 | | 0 | -131 231 | -131 219 | -131 219 |
| 3.1. valsts pamatbudžets | 0 | | 0 | -131 231 | -132 219 | -132 219 |
| 3.2. speciālais budžets | 65 294 862 | | 0 | 0 | 0 | 0 |
| 3.3. pašvaldību budžets | 0 | | 0 |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | x | | 0 | 0 | 0 | 0 |
| 5. Precizēta finansiālā ietekme: | x | | 0 | 0 | 0 | 0 |
| 5.1. valsts pamatbudžets |  | | 0 | 0 | 0 | 0 |
| 5.2. speciālais budžets |  | | 0 | 0 | 0 | 0 |
| 5.3. pašvaldību budžets |  | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | | |
| 6.1. Detalizēts ieņēmumu aprēķins | | \* Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajam pasākumam “Alternatīvo ģimenes aprūpes formu attīstība” finansēšanai ik gadu 2 961 203 euro apmērā, tajā skaitā attiecībā uz šo noteikumu projektu 2018.gadā 131 231 euro apmērā un 2019.gadā un turpmāk ik gadu 132 219 euro apmērā.  Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2018., 2019. un 2020.gadam un attiecīgi ir iekļauts likumprojektā “Par valsts budžetu 2018.gadam” un likumprojektā “Par vidēja termina budžeta ietvaru 2018., 2019. un 2020.gadam”.  Atlīdzību par adoptējamā bērna līdz 8 gadu vecumam aprūpi sociāli apdrošinātām personām no 2018.gada 1.janvāra paredzēts rēķināt 70% no valstī noteiktās vidējās apdrošināšanas iemaksu algas (kalendāra gadā, kas beidzas gadu pirms tā gada, kurā tiek piešķirta atlīdzība par adoptējamā bērna aprūpi) (pašreiz - 171 *euro*). Adoptētājiem, kuri nav sociāli apdrošināti, kā arī par bērnu vecumā no 8-17 gadiem aprūpi, adoptējamā bērna aprūpes pabalsts tiek maksāts 171 euro. Ja adoptētājs aprūpētu vienlaikus vairākus bērnus, par nākamo būtu piemaksa 171 euro apmērā. Tādēļ turpmākais aprēķins veikts, pieņemot, ka visi adoptētāji saņemtu pabalstu 70% atkarībā no valstī vidējās iemaksu algas.  Vidējā sociālās apdrošināšanas iemaksu alga valstī 2016.gadā – 698,64 euro (70%=489 euro).  Saskaņā ar LM pamatbudžeta programmas “20.01.00 “Valsts sociālie pabalstu” bāzes projektu 2018.gadam atlīdzības saņēmēju skaits tiek plānots 31 personas vidēji mēnesī. Tiek pieņemts, ka kontingents palielināsies par 5%, un 2018.gadā būs 33 saņēmēji vidēji mēnesī.  Plānots, ka atlīdzības palielināšanas rezultātā vidējais atlīdzības apmērs uz kopējo kontingentu pieaugs par 315,18 *euro*.  Papildus nepieciešamais finansējums 2018.gadā:  33 x 315,18 *euro* x 12 mēneši = 124 811,28euro (noapaļojot līdz 124 812 euro).  Šobrīd tiek pieņemts, ka 2019. un 2020.gadam papildus nepieciešamie izdevumi saglabājas 2018.gadam piešķirtajā apmērā jeb 124 812 *euro* ik gadus.  Sakarā ar personu, kuras saņem atlīdzību par adoptējamā bērna aprūpi, skaita palielinājumu, par kurām tiktu veiktas iemaksas (atbilstoši budžeta bāzes projektam – 20 personas vidēji mēnesī 2018.-2020.gadā) tiek plānots arī izdevumu palielinājums sociālajām iemaksām pensiju apdrošināšanai, apdrošināšanai pret bezdarbu un invaliditātes apdrošināšanai 2018.gadā par 6 419 euro, bet 2019.-2020.gadā – par 7 407 euro.   |  |  |  |  | | --- | --- | --- | --- | |  | **2017** | **2018** | **2019** | | Kontingenta palielinājums\* | 13 | 15 | 15 | | Iemaksu apmērs pensiju apdrošināšanai, euro | 34.20 | 34.20 | 34.20 | | Iemaksu apmērs bezdarba apdrošināšanai, euro | 3.14 | 3.14 | 3.14 | | Iemaksu apmērs invaliditātes apdrošināšanai, euro | 3.81 | 3.81 | 3.81 | | **Izdevumu palielinājums, euro** | **6 419** | **7 407** | **7 407** | | *\*Prognozes* |  |  |  | | | | | |
| 6.2. Detalizēts izdevumu aprēķins | |
| 7. Cita informācija | | Atbilstoši MK 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” atbalstīti priekšlikumi papildu finansējumam Labklājības ministrijas prioritārajiem pasākumiem: demogrāfijas pasākumu īstenošanai („Ģimenes valsts pabalsta apmēra palielināšana”) – 2018.gadam 28,24 milj. *euro* apmērā, 2019.gadam un turpmāk ik gadu 32,45 milj. euro apmērā; kā arī „Alternatīvo ģimenes aprūpes formu attīstība” finansēšanai ik gadu 2,96 milj. euro apmērā.  Minēto papildu finansējumu Labklājības ministrija ir iestrādājusi pamatbudžeta un speciālā budžeta maksimāli pieļaujamo izdevumu kopapjomā 2018.-2020.gadam, un tas attiecīgi ir iekļauts likumprojektā “Par valsts budžetu 2018.gadam” un likumprojektā “Par vidēja termina budžeta ietvaru 2018., 2019. un 2020.gadam”.  Labklājības ministrija, sagatavojot pamatbudžeta un speciālā budžeta 2019.gada - 2021.gada bāzes prognozes, pastiprināti izvērtēs visus minēto pasākumu finansējuma ietekmējošos faktorus un, nepieciešamības gadījumā sniegs priekšlikumus bāzes izdevumu izmaiņām. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekta virzība ir tieši saistīta tikai ar valsts budžeta likumprojektu, un Noteikumu projekts neprasa veikt izmaiņas citos spēkā esošajos tiesību aktos. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta virzība ir tieši saistīta tikai ar valsts budžeta likumprojektu, tādēļ atsevišķas komunikācijas aktivitātes nav veiktas.  Savukārt attiecībā uz e-adreses ieviešanu sabiedrības līdzdalība tika nodrošināta Oficiālās elektroniskās adreses likuma izstrādes laikā, līdz ar to šā projekta izstrādē tā nav nepieciešama. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Atlīdzības piešķiršanu un izmaksu nodrošinās VSAA esošo funkciju ietvaros. |
| 3. | Cita informācija | Nav. |

*Anotācijas V sadaļa – noteikumu projekts šo jomu neskar.*

Labklājības ministrs J.Reirs

Vīza: valsts sekretārs I.Alliks

2017.12.01. 15:18

2920

Liepa 67021632

[Linda.Liepa@lm.gov.lv](mailto:Linda.Liepa@lm.gov.lv)